Vaupesas (upė)

Vaupesas (, ) – upė Kolumbijoje ir Brazilijoje; Negro dešinysis intakas (Amazonės baseinas). Prasideda Guavjarės departamente, susiliejus Itiljos ir Unijos upėms. Teka lyguma rytų kryptimi, toliau per Vaupeso departamentą. Vėliau viename ruože teka Brazilijos–Kolumbijos siena, toliau – Brazilijos teritorija (Amazonės valstija). Įteka į Negrą į šiaurę nuo San Gabriel da Kašoeiros.

Didžiausi intakai: Kukiaris, Keranis, Papuri, Tikijė, Jaujaris.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Upė Brazilijos teritorijoje laivuojama. Brazilijoje prie upės yra Aukštutinio Negro indėnų teritorija. Gyvenvietės prie Vaupeso: Mirafloresas, Puerto Silvanija, Santa Rosa, Tukunija, Mitu, Keranis (Kolumbija), Purakė, Ponta Kujubis, Jauaretė, Parana Žuka, Tuluka, Asai Parana, San Žoakinas (Brazilija).

1881 m. upę tyrinėjo italų keliautojas ir fotografas Ermanas Stradelis (Ermanno Stradelli).

 Šaltiniai 

Kategorija:Kolumbijos upės
Kategorija:Brazilijos upės